Watter baat sal ek by SA Vryskutskrywer se Skryfkursusse vind?
Ons leer jou alles wat jy benodig om jou toe te rus om op jou eie die vryskutskryfmark te betree. By die meeste omvattende kursusse is ook basiese besigheidswenke ingesluit, want die enigste manier hoe jy werklik suksesvol as vryskutskrywer of -joernalis kan wees, is as jy jou werk soos 'n volwaardige besigheid benader. En ons wys jou presies hoe om te begin en verder te werk te gaan.
Van die aspekte waarop ons konsentreer is die Afrikaanse mediabedryf self, met ingeligte wenke oor tydskrifte, koerante en uitgewers wat nêrens anders in Afrikaans te vinde is nie, hoe om jou werk te verkoop, waar om idees te kry en hoe om hulle na te vors totdat die finale produk uit jou pen verskyn.
Ons Skryf 'n Boek-kursusse bevat 'n volledige, persklaar boekmanuskrip wat jy, na afhandeling van jou kursus, aan 'n uitgewer kan voorlê of, met ons bystand, self kan publiseer.
Ander kwessies soos kopiereg, plagiaat, belasting, besigheidswenke en mark te waar jy jou werk gepubliseer kan kry, word ook gedek. Kortom, as daar enige aspek van vryskutskryf is wat ons níé in ons kursusse dek nie, is dit heel moontlik nie die moeite werd om te weet nie!
Na voltooiing van jou kursus stap jy weg met 'n grondige kennis van dít waarvoor jy ingeskryf het, sowel as die begin van 'n portefeulje wat hopelik vinnig sal uitbrei.